pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมเจ้าท่า เร่งพัฒนาปรับปรุงท่าเรือ สู่ความเป็นมาตรฐาน  สะดวก สะอาด ปลอดภัย ทันสมัย พร้อมรองรับการให้บริการประชาชนและนักท่องเที่ยว
วันพฤหัสบดีที่ 27 พฤษภาคม 2564
กรมเจ้าท่า เร่งพัฒนาปรับปรุงท่าเรือ สู่ความเป็นมาตรฐาน  สะดวก สะอาด ปลอดภัย ทันสมัย พร้อมรองรับการให้บริการประชาชนและนักท่องเที่ยว
กรมเจ้าท่า กระทรวงคมนาคม มีหน้าที่ในการดูแลรักษาความปลอดภัยทางน้ํา ควบคู่ไปกับการพัฒนาปรับปรุงท่าเรือโดยสารในแม่น้ําเจ้าพระยาทั้งในเขตกรุงเทพและปริมณฑล เพื่อประชาชนผู้สัญจรทางน้ําจะได้รับความสะดวกสบายและเป็นการเพิ่มความปลอดภัยให้แก่ผู้ใช้บริการ
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยว่า กรมเจ้าท่าได้มีการพัฒนาการให้บริการท่าเรือโดยสารสาธารณะในแม่น้ําเจ้าพระยาให้เพียงพอและสามารถรองรับการใช้งานของผู้โดยสารได้อย่างสะดวกและปลอดภัย รวมทั้งพัฒนาการเชื่อมโยงกับระบบขนส่งรูปแบบอื่น เช่น รถไฟฟ้า รถประจําทาง ซึ่งปัจจุบันได้จัดทําแผนการพัฒนาการให้บริการท่าเรือร่วมกับภาครัฐและภาคเอกชน เป็นการเพิ่มศักยภาพพร้อมยกระดับการโดยสารทางน้ําในทุกมิติ รวมทั้งได้ดําเนินการติดตั้งป้ายบอกทางเพื่อเชื่อมต่อระบบขนส่งในรูปแบบอื่น อาทิ รถไฟฟ้าบีทีเอส รถไฟฟ้าใต้ดิน รถเมล์ และแหล่งเที่ยวโดยรอบท่าเรือ ซึ่งปัจจุบันได้ดําเนินการติดตั้งป้ายแล้วเสร็จจํานวน 10 ท่าเรือได้แก่ ท่าเรือสาทร ท่าเรือโอเรียนเต็ล ท่าเรือสี่พระยา ท่าเรือกรมเจ้าท่า ท่าเรือราชวงศ์ ท่าเรือท่าดินแดง ท่าเรือสะพานพุทธ ท่าเรือราชินี ท่าเรือเทเวศร์ และท่าเรือนนทบุรี สําหรับท่าเรืออื่นๆ กรมเจ้าท่าจะเร่งดําเนินการติดตั้งป้ายบอกทางให้แล้วเสร็จ ภายในเดือนกรกฎาคม 2564 นี้
ทั้งนี้ นอกจาการปรับปรุงท่าเทียบเรือ ติดตั้งป้ายบอกทางเพื่อเชื่อมต่อระบบขนส่งรูปแบบอื่น กรมเจ้าท่าได้ให้ความสําคัญแก่ผู้มาใช้บริการภายในท่าเรือ โดยได้ทําการก่อสร้างห้องน้ําสําหรับให้บริการแก่ประชาชนทั่วไปและห้องน้ําสําหรับผู้พิการในรูปแบบที่ทันสมัย สวยงาม ได้มาตรฐาน สะอาด และสะดวกสบาย เพื่อให้ประชาชนรวมถึงผู้พิการและนักท่องเที่ยวได้รับความสะดวกในการใช้บริการระหว่างเดินทางมากยิ่งขึ้น ปัจจุบันการใช้บริการเรือโดยสารสาธารณะในแม่น้ําเจ้าพระยาเป็นอีกหนึ่งทางเลือกของประชาชนและนักท่องเที่ยวในการเดินทาง เนื่องจากมีความสะดวกรวดเร็ว อีกทั้งยังช่วยลดปัญหาการจราจรติดขัดในเขตกรุงเทพฯและปริมณฑลซึ่งบางสถานที่ยังไม่มีห้องสุขาให้บริการ สําหรับขนาดของห้องน้ําของแต่ละท่าเรือ เกณฑ์การพิจารณาจะขึ้นอยู่กับจํานวนผู้โดยสารที่มาใช้บริการผ่านท่าเรือ โดยกรมเจ้าท่าได้ออกแบบไว้ 2 ขนาด ได้แก่ 1.ขนาด M ประกอบด้วย ห้องน้ําชาย 2 ห้อง ห้องน้ําหญิง 3 ห้อง ห้องน้ําผู้พิการ 1 ห้อง 2.ขนาด S ประกอบด้วย ห้องนํ้าชาย และห้องน้ําหญิง 1 ห้อง ห้องน้ําผู้พิการ 1 ห้อง ซึ่งปัจจุบันได้ทําการก่อสร้างห้องน้ําแล้วเสร็จพร้อมให้บริการ ได้แก่ ท่าเรือสะพานพุทธ และท่าเรือเทเวศร์ ก่อสร้างขนาดไซต์ S ท่าเรือนนทบุรี และท่าเรือกรมเจ้าท่า ก่อสร้างขนาดไซต์ M ซึ่งเป็นห้องน้ําที่ได้มาตรฐาน สะอาด สะดวกสบาย ร่วมกับการปรับปรุงภูมิทัศน์บริเวณโดยรอบท่าเรือให้เกิดความสวยงาม เป็นการอํานวยความสะดวกให้กับผู้โดยสารทางเรือและทางบก ช่วยเพิ่มศักยภาพในการโดยสารเรือในแม่น้ําเจ้าพระยาที่สามารถเชื่อมต่อระบบ รถ ราง เรือ ส่งผลให้ประชาชนที่ใช้บริการด้านคมนาคมได้รับความสะดวก รวดเร็วและมีประสิทธิภาพ
รัฐบาลไทย-ข่าวทำเนียบรัฐบาล-คณะกรรมการน้ำตาลทราย ครั้งที่ 5/2564
วันพฤหัสบดีที่ 27 พฤษภาคม 2564
คณะกรรมการน้ําตาลทราย ครั้งที่ 5/2564
รองปลัดฯ อําพันธุ์ เป็นประธานการประชุมคณะกรรมการน้ําตาลทราย
นายอําพันธุ์เวฬุตันติรองปลัดกระทรวเกษตรและสหกรณ์เป็นประธานการประชุมคณะกรรมการน้ําตาลทรายครั้งที่5/2564 (ผ่านสื่ออิเล็กทรอนิกส์)ณห้องประชุมอาคารสํานักงานคณะกรรมการอ้อยและน้ําตาลทรายชั้น1กระทรวงอุตสาหกรรมโดยที่ประชุมฯได้รับทราบและพิจารณาในประเด็นที่เกี่ยวข้องคือ1)ขอปรับลดสิทธิซื้อน้ําตาลสําหรับผลิตสินค้าเพื่อการส่งออกปี2564 (จํานวน2บริษัท)2)ขอเพิ่มสิทธิซื้อน้ําตาลสําหรับผลิตสินค้าเพื่อการส่งออกปี2564 (จํานวน3บริษัท)และ3)รายงานผลการใช้สิทธิซื้อน้ําตาลผลิตสินค้าเพื่อการส่งออกปี2563
รัฐบาลไทย-ข่าวทำเนียบรัฐบาล-รมว.สุชาติ มอบ ที่ปรึกษา เปิดงาน“ปลูก – ปัน วันแรงงานสร้างสุข ปลุกพลังแรงงานต้านยาเสพติด” จังหวัดเพชรบุรี
วันพฤหัสบดีที่ 27 พฤษภาคม 2564
รมว.สุชาติ มอบ ที่ปรึกษา เปิดงาน“ปลูก – ปัน วันแรงงานสร้างสุข ปลุกพลังแรงงานต้านยาเสพติด” จังหวัดเพชรบุรี
รัฐมนตรีว่าการกระทรวงแรงงาน มอบหมายให้ ที่ปรึกษารัฐมนตรีว่าการกระทรวงแรงงาน เปิดงานกิจกรรม“ปลูก – ปัน วันแรงงานสร้างสุข ปลุกพลังแรงงานต้านยาเสพติด”ตามโครงการวันแรงงานแห่งชาติจังหวัดเพชรบุรี ประจําปี 2564
เมื่อวันที่ 27 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานในพิธีเปิดงานกิจกรรม
“ปลูก – ปัน วันแรงงานสร้างสุข ปลุกพลังแรงงานต้านยาเสพติด”ตามโครงการวันแรงงานแห่งชาติจังหวัดเพชรบุรี ประจําปี 2564 ณ วัดหนองชุมพล ตําบลหนองชุมพล อําเภอเขาย้อย จังหวัดเพชรบุรี โดยมี นางสาวเอกรัตน์ นาคาคง รองผู้ว่าราชการจังหวัดเพชรบุรี หัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรี องค์กรอิสระ นายจ้างเจ้าของสถานประกอบการ พนักงานลูกจ้าง เข้าร่วมในครั้งนี้ด้วย โดยที่ปรึกษารัฐมนตรีว่าการกระทรวงแรงงาน กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและ รมว.กลาโหม และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรีตระหนักถึงความสําคัญของพี่น้องผู้ใช้แรงงานถือเป็นฟันเฟืองสําคัญในการพัฒนาเศรษฐกิจและสังคมของประเทศให้มีความก้าวหน้าอย่างยั่งยืนตลอดมา วันที่ 1 พฤษภาคมที่ผ่านมา เป็นวันแรงงานแห่งชาติ ซึ่งเป็นวันสําคัญที่นานาประเทศทั่วโลกให้การยอมรับแรงงานจึงมีส่วนสําคัญที่ขับเคลื่อนเศรษฐกิจ สร้างผลผลิต รายได้ ความอุดมสมบูรณ์ และสร้างพื้นฐานทางสังคมให้เข้มแข็งแก่ประเทศชาติ จังหวัดเพชรบุรี มีการขยายตัวทางภาคอุตสาหกรรม ภาคธุรกิจการท่องเที่ยวรวมทั้งภาคการค้าและบริการอย่างต่อเนือง จึงถือเป็นนโยบายสําคัญในการส่งเสริมและพัฒนา โดยจัดให้มีการดําเนินการตามแผนงาน โครงการ และกิจกรรมต่างๆ เพื่อให้สถานประกอบกิจการมีความมั่นคงในการประกอบธุรกิจ และให้นายจ้าง ลูกจ้างหรือผู้ใช้แรงงานมีความเป็นอยู่และมีคุณภาพชีวิตที่ดี
นางธิวัลรัตน์ กล่าวว่า กระทรวงแรงงาน ขอขอบคุณพี่น้องผู้ใช้แรงงานในทุกสาขาอาชีพที่ได้ช่วยกันทํางานในหน้าที่รับผิดชอบอย่างเข้มแข็ง เพื่อพัฒนาเศรษฐกิจและสังคมของจังหวัด ตลอดจนการร่วมกันปฏิบัติกิจกรรมต่างๆ อาทิ การส่งเสริมความปลอดในการทํางาน การป้องกันและแก้ไขปัญหายาเสพติด การใช้ชีวิตแบบเศรษฐกิจพอเพียง การปรองดองสมานฉันท์ซึ่งกันและกัน กระทรวงแรงานพร้อมที่จะให้การสนับสนุนส่งเสริม เพื่อความอยู่ดีมีสุขของลูกจ้าง นายจ้าง ผู้ใช้แรงงาน ตลอดจนครอบครัว ชุมชน และสังคม โอกาสนี้ ขอขอบคุณเจ้าอาวาสวัดหนองชุมพล สํานักงานสวัสดิการและคุ้มครองแรงงานจังหวัดเพชรบุรี และทุกฝ่ายที่เกี่ยวข้องที่ได้รับความร่วมมือร่วมใจกันในการจัดงานครั้งนี้ ขอให้ดําเนินไปด้วยความเรียบร้อยและบรรลุวัตถุประสงค์
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสนับสนุนเขตเศรษฐกิจการขนส่งภาคตะวันออก EEC ต่อเนื่อง สอดรับนโยบายรัฐมนตรีว่าการกระทรวงคมนาคม คาดปี 2566 แล้วเสร็จอีกกว่า 27 กิโลเมตร
วันพฤหัสบดีที่ 27 พฤษภาคม 2564
กรมทางหลวงชนบท สร้างถนนสนับสนุนเขตเศรษฐกิจการขนส่งภาคตะวันออก EEC ต่อเนื่อง สอดรับนโยบายรัฐมนตรีว่าการกระทรวงคมนาคม คาดปี 2566 แล้วเสร็จอีกกว่า 27 กิโลเมตร
กรมทางหลวงชนบท (ทช.) กระทรวงคมนาคม ดําเนินการก่อสร้างถนนทางหลวงชนบทสนับสนุนเขตเศรษฐกิจพิเศษภาคตะวันออก (Eastern Economic Corridor : EEC)
กรมทางหลวงชนบท (ทช.) กระทรวงคมนาคม ดําเนินการก่อสร้างถนนทางหลวงชนบทสนับสนุนเขตเศรษฐกิจพิเศษภาคตะวันออก (Eastern Economic Corridor : EEC) สอดรับกับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาพื้นที่เศรษฐกิจฝั่งตะวันออกหรือโครงการระเบียงเศรษฐกิจภาคตะวันออกอย่างต่อเนื่อง เพื่อเตรียมความพร้อมในเรื่องโครงสร้างพื้นฐานให้แก่นักลงทุน ในเขตพื้นที่ 3 จังหวัด คือ ฉะเชิงเทรา ชลบุรี และระยอง โดยมีเป้าหมายในการพัฒนาเพิ่มประสิทธิภาพให้เป็น เขตเศรษฐกิจพิเศษที่ดีและทันสมัยที่สุดในภูมิภาคอาเซียน
นายปฐม เฉลยวาเรศ อธิบดีกรมทางหลวงชนบท เปิดเผยว่า ที่ผ่านมา ทช. ได้ดําเนินการก่อสร้างถนนทางหลวงชนบทเพื่อสนับสนุนเขตเศรษฐกิจพิเศษภาคตะวันออก หรือ EEC อย่างต่อเนื่อง รองรับการขยายตัวทางเศรษฐกิจ สนับสนุนการขนส่งสินค้าไปยังนิคมอุตสาหกรรม รวมถึงการแก้ไขปัญหาการจราจร ที่ติดขัดในช่วงเวลาเร่งด่วน โดยที่ผ่านมามีโครงการที่ ทช. ได้ดําเนินการก่อสร้างแล้วเสร็จสมบูรณ์ อาทิ ถนนทางหลวงชนบทสาย รย.5050 แยกสายนิคมสร้างตนเองสาย 15 บ้านห้วยโป่ง อําเภอนิคมพัฒนา จังหวัดระยอง ระยะทาง 10.198 กิโลเมตร ถนนทางหลวงชนบทสาย รย.4058 แยก ทล.3138 - ทล.344 อําเภอบ้านค่าย และอําเภอวังจันทร์ จังหวัดระยอง ระยะทาง 32.807 กิโลเมตร และถนนทางหลวงชนบทสายแยก ทล.7 - ท่าเรือแหลมฉบัง จังหวัดชลบุรี ระยะทาง 10.570 กิโลเมตร
ทั้งนี้ ทช. ยังมีโครงการสนับสนุน EEC ที่อยู่ระหว่างการก่อสร้างอีก จํานวน 3 โครงการ ดังนี้
1. ถนนทางหลวงชนบทสาย ฉช.3001 แยก ทล.314 - ลาดกระบัง จังหวัดฉะเชิงเทรา และสมุทรปราการ ระยะทาง 20.328 กิโลเมตร ปัจจุบันการก่อสร้างโครงการดังกล่าวมีความก้าวหน้าไปแล้วกว่าร้อยละ 95 คาดว่าจะก่อสร้างแล้วเสร็จในปี 2564 ใช้งบประมาณในการก่อสร้างรวม 3,712 ล้านบาท
2. ถนนทางหลวงชนบทสาย รย.3013 แยก ทล.331 - ทล.3191 อําเภอปลวกแดง จังหวัดระยอง ระยะทาง 16.460 กิโลเมตร ปัจจุบันการก่อสร้างโครงการดังกล่าวมีความก้าวหน้าไปแล้วกว่าร้อยละ 40 คาดว่าจะก่อสร้างแล้วเสร็จในปี 2566 ใช้งบประมาณในการก่อสร้างรวม 540 ล้านบาท
3. ถนนทางหลวงชนบทสาย รย.2015 แยก ทล.36 - ทล.331 อําเภอปลวกแดง จังหวัดระยอง ระยะทาง 11.465 กิโลเมตร ปัจจุบันการก่อสร้างโครงการดังกล่าวมีความก้าวหน้าไปแล้วกว่าร้อยละ 17 คาดว่าจะก่อสร้างแล้วเสร็จในปี 2566 ใช้งบประมาณในการก่อสร้างรวม 447 ล้านบาท
นอกจากนี้ ทช. ได้จัดเตรียมแผนดําเนินโครงการก่อสร้างที่จะสนับสนุน EEC อีก จํานวน 1 โครงการ คือ โครงการก่อสร้างถนนทางหลวงชนบทสาย ชบ.3023 แยก ทล.315 - บ้านหนองปลาไหล อําเภอพานทอง และอําเภอบ้านบึง จังหวัดชลบุรี ระยะทาง 12.242 กิโลเมตร คาดว่าจะใช้งบประมาณในการก่อสร้าง 873 ล้านบาท โดยคาดว่าจะใช้เงินกู้ภายในประเทศดําเนินการแทนงบประมาณประจําปี ซึ่งจะเจรจากับสํานักงานบริหารหนี้สาธารณะ เพื่อจัดหาแหล่งเงินกู้ต่อไป
รัฐบาลไทย-ข่าวทำเนียบรัฐบาล-รมว.ยุติธรรม เผยกฎหมายปลดล็อกพืชกระท่อมประกาศราชกิจจานุเบกษาแล้ว ขอประชาชนอดใจรออีก 90 วัน ปลดล็อกสมบูรณ์ เตรียมยื่นเรื่องให้ อย. เอาออกจากบัญชียาเสพติด
วันพฤหัสบดีที่ 27 พฤษภาคม 2564
รมว.ยุติธรรม เผยกฎหมายปลดล็อกพืชกระท่อมประกาศราชกิจจานุเบกษาแล้ว ขอประชาชนอดใจรออีก 90 วัน ปลดล็อกสมบูรณ์ เตรียมยื่นเรื่องให้ อย. เอาออกจากบัญชียาเสพติด
​นายสมศักดิ์ เทพสุทิน รัฐมนตรีว่าการกระทรวงยุติธรรม เผยกฎหมายปลดล็อกพืชกระท่อมประกาศราชกิจจานุเบกษาแล้ว เตรียมยื่นเรื่องให้ อย. เอาออกจากบัญชียาเสพติด พร้อมผลักดันเป็นพืชเศรษฐกิจสร้างรายได้แก่ประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึง พ.ร.บ. ยาเสพติดให้โทษ (ฉบับที่ 8) พ.ศ. 2564 (ยกเลิกพืชกระท่อมจากยาเสพติดให้โทษ) ได้ประกาศในราชกิจจานุเบกษาแล้ว เมื่อวันที่ 26 พ.ค.2564 โดยจะมีผลบังคับใช้ในวันที่ 24 สิงหาคม 2564 เป็นต้นไปว่า “ตนดีใจที่สามารถผลักดันกฎหมายฉบับนี้จนประกาศใช้ได้สําเร็จ ต้องขอบคุณผู้มีส่วนร่วมทุกท่านที่ทํากฎหมายเพื่อประโยชน์ของประชาชน ซึ่งเหมาะสมกับวิถีชีวิตของชาวบ้าน แต่นี่ถือว่าเป็นการเริ่มนับหนึ่ง ขอให้ประชาชนอดใจรออีกไม่นาน กฎหมายทุกอย่างจะสมบูรณ์ ซึ่งตนเชื่อว่าทําได้ทันกรอบเวลา หากเรียบร้อยสมบูรณ์แล้ว ผู้เคี้ยวผู้เสพตามวิถีปกติ ไม่ได้นําไปผสมกับสารเสพติดอื่นๆ จะไม่มีความผิด ส่วนการปลูกโดยประชาชนจะเสรี แต่การจะปลูกใหม่ต้องรอร่าง พ.ร.บ.พืชกระท่อม พ.ศ. .... ก่อน ซึ่งถือว่าตอนนี้พืชกระท่อมเกือบจะหลุดจากยาเสพติดโดยสมบูรณ์แล้ว
นายสมศักดิ์ กล่าวว่า ขั้นตอนจากนี้ คือ การเร่งจัดทํา ร่าง พ.ร.บ.พืชกระท่อม พ.ศ. .... ที่จะออกมาบังคับใช้เพื่อกํากับดูแลการใช้พืชกระท่อมในทางที่ผิดภายหลังถอดจากยาเสพติดให้โทษแล้วนั้น ขณะนี้สํานักงานคณะกรรมการกฤษฎีกา ได้ตรวจพิจารณาเสร็จเรียบร้อยแล้ว และได้ขอให้กระทรวงยุติธรรมแจ้งยืนยันร่างที่กฤษฎีกาแก้ไขไปยังสํานักเลขาธิการคณะรัฐมนตรี และเนื่องจากกฤษฎีกามีการแก้ไขหลักการ จึงต้องนําเข้า ครม. อีกครั้งหนึ่ง และได้ประสานกับสํานักงานคณะกรรมการอาหารและยา (อย.) เพื่อเตรียมออกประกาศกระทรวงสาธารณสุข ระบุชื่อ ยาเสพติดประเภท 5 โดยให้ยกเลิกพืชกระท่อมออกจากยาเสพติดประเภท 5 ซึ่งประกาศสาธารณสุขจะต้องมีผลในวันที่ 24 ส.ค. 2564 เช่นเดียวกัน ทั้งนี้ ตนได้สั่งการให้ เลขาธิการ ป.ป.ส. เร่งสํารวจจํานวนผู้ต้องหาที่ถูกดําเนินคดียาเสพติดให้โทษประเภท 5 (พืชกระท่อม) ในชั้นพนักงานสอบสอน อัยการ หรือพิจารณาคดีในชั้นศาล รวมถึงที่ถูกคุมขังในเรือนจํา ว่ามีกี่คดี กี่คน ซึ่งทั้งหมดจะได้รับการปล่อยตัว ยกเลิกการดําเนินคดีทั้งหมด ซึ่งจะได้รับประโยชน์จาก พ.ร.บ. ฉบับนี้ ในวันที่ 24 ส.ค. 2564 จะได้ไม่เป็นความผิดอีกต่อไป
รัฐบาลไทย-ข่าวทำเนียบรัฐบาล-ศบค.มท. เน้นย้ำผู้ว่าฯ เพิ่มจุดตรวจ และความถี่การปฏิบัติงานชุดลาดตระเวนชายแดน พร้อมใช้กลไกการปกครองเฝ้าระวังการลักลอบเข้าเมืองอย่างเข้มข้น หากพบการฝ่าฝืน ให้ลงโทษทั้งผู้นำพาและผู้ส
วันพฤหัสบดีที่ 27 พฤษภาคม 2564
ศบค.มท. เน้นย้ําผู้ว่าฯ เพิ่มจุดตรวจ และความถี่การปฏิบัติงานชุดลาดตระเวนชายแดน พร้อมใช้กลไกการปกครองเฝ้าระวังการลักลอบเข้าเมืองอย่างเข้มข้น หากพบการฝ่าฝืน ให้ลงโทษทั้งผู้นําพาและผู้ส
ศบค.มท. เน้นย้ําผู้ว่าฯ เพิ่มจุดตรวจ และความถี่การปฏิบัติงานชุดลาดตระเวนชายแดน พร้อมใช้กลไกการปกครองเฝ้าระวังการลักลอบเข้าเมืองอย่างเข้มข้น หากพบการฝ่าฝืน ให้ลงโทษทั้งผู้นําพาและผู้สนับสนุนอย่างเด็ดขาด
วันนี้ (27 พ.ค. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่ ศบค.มท. ได้แจ้งเน้นย้ําให้ผู้ว่าราชการจังหวัด พื้นที่ชายแดน บูรณาการการปฏิบัติร่วมกับหน่วยงานที่เกี่ยวข้อง ควบคุมการลักลอบเข้าเมืองโดยผิดกฎหมายตามแนวชายแดนอย่างเคร่งครัด และให้ทุกจังหวัดชี้แจงทําความเข้าใจกับผู้ประกอบการโรงงาน สถานประกอบการ หอพัก เพื่อสร้างการรับรู้และขอความร่วมมือตรวจสอบมิให้รับรายงานต่างด้าวที่ลักลอบเข้าเมืองโดยผิดกฎหมายเข้าทํางานหรือเข้าพัก โดยที่ประชุมศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) ซึ่งมีเลขาธิการสภาความมั่นคงแห่งชาติ เป็นประธาน ได้มีมติเมื่อวันที่ 23 พ.ค.64 ในส่วนที่เกี่ยวข้องกับกระทรวงมหาดไทย เพื่อประสานกับผู้ว่าราชการจังหวัดทั่วประเทศ ดําเนินการเพิ่มความเข้มข้นในการปฏิบัติงาน
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้เน้นย้ําไปยังผู้ว่าราชการจังหวัดพิจารณาดําเนินการ โดยเพิ่มการจัดตั้งจุดตรวจและเพิ่มความถี่การปฏิบัติงานของชุดลาดตระเวน ทั้งจากกําลังทหารและตํารวจตระเวนชายแดน บริเวณพื้นที่ตามแนวชายแดน เพื่อเฝ้าระวังการลักลอบเข้าเมืองตามแนวชายแดน รวมทั้งปรับใช้เทคโนโลยีที่มีอยู่ เฝ้าระวังและตรวจตราพื้นที่ตามแนวชายแดนตามความเหมาะสม พร้อมทั้งเน้นย้ําผู้ว่าราชการจังหวัดชายแดนทุกจังหวัด เพิ่มความเข้มข้นในการเฝ้าระวังการลักลอบเข้าเมืองในพื้นที่รับผิดชอบอย่างเข้มงวด ด้วยกลไกการปกครอง ทั้งทางทหาร ตํารวจ และพลเรือน และกลไกภาคประชาชน/ประชาสังคมที่มีอยู่ รวมทั้งเตรียมความพร้อมของสถานที่และบุคลากรเพื่อดําเนินการตามมาตรการด้านสาธารณสุข ทั้งการเฝ้าระวัง (Quarantine) และการแยกกัก (Isolation) นอกจากนี้ สําหรับพื้นที่จังหวัดตอนใน ได้กําชับผู้ว่าราชการจังหวัดทุกจังหวัด ตรวจกํากับดูแลสถานประกอบการ และเน้นย้ําเอกชนไม่ให้จ้างงานแรงงานต่างด้าวผิดกฎหมายที่เดินทางเข้ามาในราชอาณาจักรในห้วงเวลานี้ หากพบการฝ่าฝืนข้อกําหนด ให้ลงโทษทั้งผู้ที่นําพาและผู้สนับสนุนอย่างเด็ดขาด และให้ภาคประชาสังคม อาทิ อสม. อสส. เข้ามามีส่วนร่วมกับภาครัฐในการเฝ้าระวังพื้นที่ด้วย
รัฐบาลไทย-ข่าวทำเนียบรัฐบาล-รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
วันพฤหัสบดีที่ 27 พฤษภาคม 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุข ให้แก่โรงพยาบาลรามาธิบดี
วันที่ 25 พฤษภาคม 2564 การรถไฟฟ้าขนส่งมวลชนแห่งประเทศไทย (รฟม.) โดย นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจเติมความสุขให้ประชาชน” ชุดแรก จํานวน 500 กล่อง ให้แก่โรงพยาบาลรามาธิบดี โดยมี ผศ.นพ.ชนเมธ เตชะแสนศิริ รองผู้อํานวยการโรงพยาบาลรามาธิบดี เป็นผู้แทนรับมอบ ณ อาคารบริหาร โรงพยาบาลรามาธิบดี ซึ่งการมอบอาหารกล่องดังกล่าว เพื่อแทนคําขอบคุณและร่วมส่งกําลังใจให้แก่บุคลากรทางการแพทย์ทุกท่าน ที่ได้ทุ่มเทอย่างหนักในการปฏิบัติหน้าที่ท่ามกลางสถานการณ์การแพร่ระบาดของเชื้อไวรัส COVID-19 ในปัจจุบัน
ทั้งนี้ รฟม. ยังได้ตระหนักถึงสถานการณ์ที่ยากลําบากของของผู้ประกอบการร้านอาหารในแนวสายทางโครงการรถไฟฟ้าในความรับผิดชอบของ รฟม. จึงได้เปิดรับสมัครร้านค้าเข้าร่วมเป็นส่วนหนึ่งของกิจกรรม “กล่องทันใจเติมความสุขให้ประชาชน” โดยตั้งเป้าหมายจะสนับสนุนอาหารจากร้านค้า เพื่อนําไปส่งมอบให้แก่โรงพยาบาลและสถานพยาบาลครอบคลุมพื้นที่กรุงเทพมหานครและปริมณฑล รวมจํานวน 7,650 กล่อง ตั้งแต่เดือนพฤษภาคม - มิถุนายน 2564 สอบถามรายละเอียดเพิ่มเติมได้ที่ กองกิจกรรมองค์กร สํานักสื่อสารองค์กร รฟม. โทร 0 2716 4000 ต่อ 1754 , 1713 , 1703 (วันจันทร์ - ศุกร์ เวลา 8.00 - 17.00 น.) ติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-บีโอไอหนุนไทยสู่คลัสเตอร์อุตฯ พลาสติกชีวภาพ ส่งเสริม“เนเชอร์เวิร์คส์”ผลิตพอลิเมอร์ย่อยสลายรับเทรนด์สิ่งแวดล้อม
วันพฤหัสบดีที่ 27 พฤษภาคม 2564
บีโอไอหนุนไทยสู่คลัสเตอร์อุตฯ พลาสติกชีวภาพ ส่งเสริม“เนเชอร์เวิร์คส์”ผลิตพอลิเมอร์ย่อยสลายรับเทรนด์สิ่งแวดล้อม
บีโอไอ หนุนอุตสาหกรรมพลาสติกชีวภาพภายใต้แนวคิด BCG อย่างต่อเนื่อง ระบุ 6 ปีที่ผ่านมา ให้การส่งเสริมกลุ่มอุตสาหกรรมพลาสติกชีวภาพไปแล้วกว่า 3 หมื่นล้านบาท
ล่าสุดอนุมัติส่งเสริมให้กลุ่มบริษัท เนเชอร์เวิร์คส์ ยักษ์ใหญ่ผู้ผลิตพลาสติกชีวภาพระดับโลกลงทุนผลิตพอลิเมอร์ชีวภาพ
ที่ย่อยสลายได้และมิตรกับสิ่งแวดล้อมมูลค่าอีกกว่า1.5หมื่นล้านบาท ที่นครสวรรค์ไบโอคอมเพล็กซ์
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่า อุตสาหกรรมพลาสติกชีวภาพ (Bioplastics) ซึ่งเป็นหนึ่งในอุตสาหกรรมเป้าหมายของบีโอไอภายใต้แนวคิดBCGที่มุ่งเน้นการใช้ทรัพยากรชีวภาพอย่างคุ้มค่า คํานึงถึงการนําวัสดุต่างๆ กลับมาใช้ประโยชน์ให้มากที่สุดเพื่อมุ่งสู่การแก้ไขปัญหาผลกระทบด้านสิ่งแวดล้อม ได้มีการลงทุนอย่างต่อเนื่อง โดยเฉพาะในช่วง6ปีที่ผ่านมาตั้งแต่ปี2558จนถึงไตรมาสแรก (ม.ค.- มี.ค.) ของปี2564บีโอไอได้ให้การส่งเสริมการลงทุนในกิจการพลาสติกชีวภาพตั้งแต่ต้นน้ําถึงปลายน้ําไปแล้วมูลค่าประมาณ31,000ล้านบาท
ล่าสุดบีโอไอได้อนุมัติส่งเสริมการลงทุนให้กับบริษัท เนเชอร์เวิร์คส์ เอเชีย แปซิฟิก จํากัดในกิจการผลิตโพลีแลคติค แอซิด (Polylactic Acid : PLA) ซึ่งเป็นพอลิเมอร์ชีวภาพที่สามารถย่อยสลายได้และเป็นมิตรต่อสิ่งแวดล้อมสามารถนําไปใช้งานได้หลากหลายประเภท เช่น การนําไปผลิตเป็นผลิตภัณฑ์
ใส่อาหารเพื่อการบริโภค ถุงชา แคปซูลกาแฟ และบรรจุภัณฑ์อาหาร เส้นใยใช้ในงานพิมพ์ชิ้นงาน3มิติผลิตเส้นใยที่นํามาใช้ผลิตผ้าอ้อม ผ้าเช็ดทําความสะอาด หน้ากากอนามัย รวมถึงอุปกรณ์ใช้ภายในบ้าน เป็นต้นโดยคาดว่าจะมีการผลิตPLAได้ปีละประมาณ75,000ตัน มูลค่าการลงทุนมากกว่า1.5หมื่นล้านบาทใช้วัตถุดิบทางการเกษตรในประเทศ ได้แก่น้ําตาลปีละประมาณ110,000ตันโครงการจะตั้งอยู่ที่
นครสวรรค์ไบโอคอมเพล็กซ์ (NBC) จังหวัดนครสวรรค์ ซึ่งNBCเป็นโครงการไบโอคอมเพล็กซ์แห่งแรกของประเทศไทยซึ่งสอดคล้องกับแนวทาง BCG
“อุตสาหกรรมไบไอพลาสติกจะมีบทบาทสําคัญในอนาคตจากกระแสการพัฒนาเศรษฐกิจที่ต้องดําเนินควบคู่ไปกับการดูแลสิ่งแวดล้อม การสนับสนุนให้เกิดการลงทุนผลิตพอลิเมอร์ชีวภาพที่สามารถย่อยสลายได้นี้ จะมีส่วนช่วยสร้างพื้นฐานสําคัญให้ประเทศไทยเกิดคลัสเตอร์ด้านไบโอพลาสติกรวมถึง
ไบโอเคมีคอลในระยะยาว ซึ่งนอกจากจะเป็นไปตามแนวคิดการพัฒนาเศรษฐกิจแบบBCGแล้ว ยังสอดคล้องกับแนวทางSDGs(Sustainable Development Goals) หรือเป้าหมายการพัฒนาที่ยั่งยืนขององค์การสหประชาชาติอีกด้วย”เลขาธิการบีโอไอกล่าว
*********************************
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์ รับมอบอุปกรณ์ทางการแพทย์จากบริษัท ไพน์เฮิร์สท วิลซ์ จำกัด และโครงการเพอร์เฟค โซน รังสิต คลอง ๓
วันพฤหัสบดีที่ 27 พฤษภาคม 2564
กระทรวงยุติธรรม โดยกรมราชทัณฑ์ รับมอบอุปกรณ์ทางการแพทย์จากบริษัท ไพน์เฮิร์สท วิลซ์ จํากัด และโครงการเพอร์เฟค โซน รังสิต คลอง ๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับมอบอุปกรณ์ทางการแพทย์จากบริษัท ไพน์เฮิร์สท วิลซ์ จํากัด และโครงการเพอร์เฟค โซน รังสิต คลอง ๓ เพื่อสนับสนุนบุคลากรทางการแพทย์และช่วยเหลือผู้ต้องขัง
ในวันพฤหัสบดีที่ ๒๗ พฤษภาคม ๒๕๖๔ เวลา ๑๑.๐๐ น. ณ อาคารกรมราชทัณฑ์ อําเภอเมือง จังหวัดนนทบุรี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย นายอายุตม์ สินธพพันธุ์ อธิบดีกรมราชทัณฑ์ รับมอบอุปกรณ์ทางการแพทย์ ประกอบด้วย เครื่องช่วยหายใจไฮโฟลว์ (Airvo ๒) จํานวน ๘ ชุด ชุด PPE จํานวน ๒๕๐ ชุด และหน้ากากอนามัย Face shield จํานวน ๑,๐๐๐ ชุด จากบริษัท ไพน์เฮิร์สท วิลซ์ จํากัด และโครงการเพอร์เฟค โซน รังสิต คลอง ๓ โดยมี คุณกรณ์ภัสสร จึงรุ่งเรืองกิจ และคุณพลอยครินทร์ สัจจะเวทะ เป็นผู้มอบ เพื่อสนับสนุนบุคลากรทางการแพทย์และช่วยเหลือผู้ต้องขัง ในสถานการณ์การแพร่ระบาดของเชื้อไวรัสโคโรนา 2019 (โควิด - 19) ในเรือนจําและทัณฑสถานทั่วประเทศ
รัฐบาลไทย-ข่าวทำเนียบรัฐบาล-กสร. จัดเลือกตั้งผู้แทนผู้จ้างงาน และผู้แทนผู้รับงานไปทำที่บ้าน เป็นคณะกรรมการคุ้มครองการรับงานไปทำที่บ้าน
วันพฤหัสบดีที่ 27 พฤษภาคม 2564
กสร. จัดเลือกตั้งผู้แทนผู้จ้างงาน และผู้แทนผู้รับงานไปทําที่บ้าน เป็นคณะกรรมการคุ้มครองการรับงานไปทําที่บ้าน
กรมสวัสดิการและคุ้มครองแรงงาน ดําเนินการเลือกตั้งผู้แทนผู้จ้างงาน และผู้แทนผู้รับงานไปทําที่บ้าน เป็นคณะกรรมการคุ้มครองการรับงานไปทําที่บ้าน เพื่อเสนอนโยบาย ส่งเสริม พัฒนา และคุ้มครองสิทธิประโยชน์ของผู้รับงานไปทําที่บ้าน
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) ในฐานะโฆษกกรม เปิดเผยว่า พระราชบัญญัติคุ้มครองผู้รับงานไปทําที่บ้าน พ.ศ. 2553 บัญญัติให้มีคณะกรรมการคุ้มครองการรับงานไปทําที่บ้าน มีหน้าที่เสนอแนะและให้ความเห็นต่อรัฐมนตรีเกี่ยวกับนโยบายการคุ้มครอง ส่งเสริม และพัฒนาผู้รับงานไปทําที่บ้าน มาตรการพัฒนาฝีมือแรงงาน มาตรการในการป้องกันการประสบอันตราย เจ็บป่วย หรือเสียชีวิตเนื่องจากการทํางาน และการคุ้มครองสิทธิประโยชน์ของผู้รับงานไปทําที่บ้าน ซึ่งคณะกรรมการชุดปัจจุบันจะหมดวาระในวันที่ 3 ตุลาคม 2564 และจะต้องมีการเลือกตั้งผู้แทนผู้จ้างงาน และผู้แทนผู้รับงานไปทําที่บ้าน เพื่อแต่งตั้งให้เป็นกรรมการก่อนการหมดวาระการดํารงตําแหน่งไม่น้อยกว่า 90 วัน โดยเมื่อวันที่ 20 พฤษภาคม 2564 กรมสวัสดิการและคุ้มครองแรงงาน ได้ประกาศบัญชีรายชื่อ และหมายเลขประจําตัวของผู้แทนผู้จ้างงาน และผู้แทนผู้รับงานไปทําที่บ้านที่มีสิทธิเข้าร่วมประชุมเลือกกันเองเพื่อเลือกผู้แทนเป็นกรรมการในคณะกรรมการคุ้มครองการรับงานไปทําที่บ้าน โดยในส่วนของผู้แทนผู้จ้างงานมีจํานวน 6 คน ผู้แทนผู้รับงานไปทําที่บ้านมีจํานวน 25 คน ซึ่งจะต้องเลือกกันเองให้ได้ผู้แทนผู้จ้างงาน 3 คน และผู้แทนผู้รับงานไปทําที่บ้าน 3 คน โดยจะมีระยะเวลาการดํารงตําแหน่งครั้งละ 2 ปี
นางโสภา เกียรตินิรชา โฆษก กสร. กล่าวเพิ่มเติมว่า กรมสวัสดิการและคุ้มครองแรงงาน ประกาศกําหนดให้มีการประชุมเลือกกันเองของผู้แทนผู้จ้างงาน และผู้แทนผู้รับงานไปทําที่บ้าน เพื่อเลือกผู้แทนเป็นกรรมการในคณะกรรมการคุ้มครองการรับงานไปทําที่บ้าน ในวันอาทิตย์ที่ 6 มิถุนายน พ.ศ. 2564 ตั้งแต่เวลา 09.00 น. เป็นต้นไป ณ. ห้องประชุมมิตรไมตรี 2 และห้องประชุม ศ.นิคม จันทรวิทุร ชั้น 5 กรมสวัสดิการและคุ้มครองแรงงาน จึงขอให้ผู้มีส่วนเกี่ยวข้องได้ทราบและเข้าร่วมดําเนินการตามกําหนดวัน เวลา และสถานที่ดังที่กล่าวมา เพื่อให้ได้คณะกรรมการที่มาคุ้มครองดูแลสิทธิประโยชน์ของผู้รับงานไปทําที่บ้านต่อไป
รัฐบาลไทย-ข่าวทำเนียบรัฐบาล-ดีอีเอส ร่วมพิธีปิดงานเฉลิมฉลอง Girls in ICT 2021 ประเทศไทย ผ่านการประชุมทางไกล หนุนเยาวชน สตรี หันมาสนใจ ICT ให้มากขึ้น
วันพฤหัสบดีที่ 27 พฤษภาคม 2564
ดีอีเอส ร่วมพิธีปิดงานเฉลิมฉลอง Girls in ICT 2021 ประเทศไทย ผ่านการประชุมทางไกล หนุนเยาวชน สตรี หันมาสนใจ ICT ให้มากขึ้น
ดีอีเอส ร่วมพิธีปิดงานเฉลิมฉลอง Girls in ICT 2021 ประเทศไทย ผ่านการประชุมทางไกล หนุนเยาวชน สตรี หันมาสนใจ ICT ให้มากขึ้น
เมื่อวันที่ 27 พฤษภาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคมได้ร่วมกล่าวในพิธีปิดกิจกรรม Girls in ICT Day 2021 ของประเทศไทย ในรูปแบบการประชุมทางไกล โดยมีผู้เข้าร่วมพิธีปิดจาก ITU องค์การโทรคมนาคมแห่งเอเชียและแปซิฟิก (APT) UNESCO UNICEF UNESCAP สํานักงาน กสทช. จุฬาลงกรณมหาวิทยาลัย มหาวิทยาลัยธรรมศาสตร์ และตัวแทนนักเรียนนักศึกษา โดยปลัดกระทรวงฯ ได้กล่าวแสดงความยินดีกับ ITU ในฐานะผู้ริเริ่มจัดงานดังกล่าว ที่ผ่านมามีการจัดกิจกรรมอบรมในช่วงเดือน เมษายน – พฤษภาคม 2564 ซึ่งดําเนินการสําเร็จไปด้วยดี โดยหนึ่งในกิจกรรมสําคัญ คือ การจัดฝึกอบรมให้แก่นักเรียนหญิงทั่วประเทศไทย อาทิ การสร้างคอนเทนต์ออนไลน์ ความมั่นคงปลอดภัยในโลกไซเบอร์ และปัญญาประดิษฐ์ ซึ่งการจัดกิจกรรมดังกล่าวมีจุดมุ่งหมายเพื่อสร้างความเท่าเทียมกันระหว่างเพศหญิงและชายด้วยการสนับสนุนและสร้างแรงบันดาลให้เด็กผู้หญิงหันมาสนใจใน ICT และการเรียนวิทยาศาสตร์ เทคโนโลยี วิศวกรรมศาสตร์ และคณิตศาสตร์ (STEM) ให้มากขึ้น และสามารถนําความรู้ที่ได้รับจากการฝึกอบรมไปเผยแพร่ในชุมชน การสร้างอาชีพ และพัฒนาคุณภาพชีวิตที่ดีขึ้น โดยผู้เข้าร่วมฝึกอบรมในปีนี้มีจํานวนมากกว่า 200 คน มาจากโรงเรียนในหลายพื้นที่ของประเทศไทย อาทิ จังหวัดพิษณุโลก พังงา และสกลนคร
****************
รัฐบาลไทย-ข่าวทำเนียบรัฐบาล-"อนุทิน" รับมอบรถเก็บตัวอย่างชีวนิรภัย 2 คัน ออกแบบโดย สจล. ส่งตรวจหาเชื้อเชิงรุกนครปฐม-ชลบุรี
วันพฤหัสบดีที่ 27 พฤษภาคม 2564
"อนุทิน" รับมอบรถเก็บตัวอย่างชีวนิรภัย 2 คัน ออกแบบโดย สจล. ส่งตรวจหาเชื้อเชิงรุกนครปฐม-ชลบุรี
รองนายกรัฐมนตรีและรัฐมนตรีว่าการกระทรวงสาธารณสุข รับมอบรถเก็บตัวอย่างชีวนิรภัย ออกแบบโดยสถาบันเทคโนโลยีพระจอมเกล้าเจ้าคุณทหารลาดกระบัง 2 คัน สนับสนุนการตรวจหาเชื้อเชิงรุกในพื้นที่นครปฐมและชลบุรี
รองนายกรัฐมนตรีและรัฐมนตรีว่าการกระทรวงสาธารณสุข รับมอบรถเก็บตัวอย่างชีวนิรภัย ออกแบบโดยสถาบันเทคโนโลยีพระจอมเกล้าเจ้าคุณทหารลาดกระบัง 2 คัน สนับสนุนการตรวจหาเชื้อเชิงรุกในพื้นที่นครปฐมและชลบุรี
วันนี้ (27 พฤษภาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานรับมอบรถเก็บตัวอย่างชีวนิรภัยเคลื่อนที่ ออกแบบโดยสถาบันเทคโนโลยีพระจอมเกล้าเจ้าคุณทหารลาดกระบัง (สจล.) จํานวน 2 คัน จากบริษัท อําพลฟู้ดส์ โพรเซสสิ่ง จํากัดโดยจะนําไปสนับสนุนการตรวจหาเชื้อโควิด 19 เชิงรุกในพื้นที่จังหวัดนครปฐมและชลบุรีต่อไป นอกจากนี้ ยังรับมอบสิ่งของบริจาคสนับสนุนการดําเนินงานป้องกันโรคโควิด 19 จากหน่วยงานต่างๆ ดังนี้ หลักสูตรผู้บริหารระดับสูงด้านวิทยาการพลังงาน (วพน.) รุ่นที่15 มอบเงินบริจาคจํานวน 2.5 แสนบาท เพื่อสนับสนุนการดําเนินงานของสถาบันบําราศนราดูร 1 แสนบาท โรงพยาบาลศรีธัญญา 5 หมื่นบาท โรงพยาบาลราชวิถี 5 หมื่นบาทและสถาบันวัคซีนแห่งชาติ 5 หมื่นบาท รวมถึงมอบลําใยกระป๋องจากบริษัท มาลี กรุ๊ป จํากัด (มหาชน) 100 ลัง มูลค่า 207,500 บาท ให้แก่โรงพยาบาลบุษราคัม
บริษัท ส.ขอนแก่น ฟู้ดส์ จํากัด (มหาชน) มอบน้ําจับเลี้ยงสมุนไพรแก้ร้อนใน จํานวน 3,360 ขวด มูลค่า100,800 บาท, บริษัท ปัญจพล ไฟเบอร์ คอนเทนเนอร์ จํากัด มอบอุปกรณ์ทางการแพทย์ ได้แก่ เครื่องวัดความดันโลหิตแบบอัตโนมัติชนิดสอดแขน13 เครื่อง มูลค่ารวม 637,000 บาท, คณะหลักสูตรผู้บริหารกระบวนการยุติธรรมระดับสูง (บยส.) มอบเงินบริจาคจํานวน 1.8 แสนบาทให้แก่สถาบันบําราศนราดูร, สมาคมการค้ารวมใจนักธุรกิจรุ่นใหม่จีน-เอเชีย มอบหน้ากากอนามัย 4 หมื่นชิ้น หน้ากากอนามัย N95 จํานวน 2 หมื่นชิ้น ชุดกาวน์กันเปื้อนห้องปฏิบัติการ 5,160 ชุด ทิชชูเปียกแอลกอฮอล์ 5 พันชิ้น ฯลฯ รวม 1,656,400 บาท
“กระทรวงสาธารณสุข ขอขอบคุณหน่วยงานต่าง ๆ ที่เห็นถึงความทุ่มเทของบุคลากรในการดูแลประชาชน มอบสิ่งของสนับสนุนการทํางาน ทั้งรถเก็บตัวอย่างชีวนิรภัยเคลื่อนที่ อุปกรณ์ทางการแพทย์ เงินสนับสนุน อาหารเครื่องดื่ม เป็นกําลังใจที่ดีให้กับผู้ปฏิบัติงานในการต่อสู้กับโรคโควิด” นายอนุทินกล่าว
*************************************** 27 พฤษภาคม 2564
รัฐบาลไทย-ข่าวทำเนียบรัฐบาล-นฤมล นำทัพ DISDA และ HUAWEI จัดหลักสูตรการสร้างและพัฒนา Application
วันพฤหัสบดีที่ 27 พฤษภาคม 2564
นฤมล นําทัพ DISDA และ HUAWEI จัดหลักสูตรการสร้างและพัฒนา Application
รมช.แรงงาน มอบ สถาบันพัฒนาบุคลากรดิจิทัล ร่วมกับ บ.หัวเว่ยฯ ฝึกอบรมการสร้างและพัฒนา Application ผ่านระบบออนไลน์ เตรียมพร้อมแรงงานไทยสู่ยุคดิจิทัล
วันที่ 27 พฤษภาคม 2564ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงานเปิดเผยว่า กรมพัฒนาฝีมือแรงงาน กระทรวงแรงงาน โดยสถาบันพัฒนาบุคลากรดิจิทัล (DISDA) ร่วมกับบริษัท หัวเว่ย เทคโนโลยี่ (ประเทศไทย) จํากัด มีกําหนดจัดฝึกอบรมหลักสูตร “การสร้างและพัฒนา Application” ผ่านห้องฝึกอบรมออนไลน์ ภายใต้หลักสูตรพัฒนาฝีมือด้านเทคโนโลยีดิจิทัลให้กับกําลังแรงงานให้มีความรู้ ความสามารถ และทักษะที่สูงขึ้น เพื่อให้ทันต่อการเปลี่ยนแปลงของเทคโนโลยี และสอดคล้องกับความต้องการของตลาดแรงงาน สอดรับกับนโยบายของรัฐบาลที่ตระหนักถึงความจําเป็นในการนําเทคโนโลยีดิจิทัลมาเป็นองค์ประกอบสําคัญในการขับเคลื่อนการปฏิรูปประเทศ สู่การเป็นประเทศไทย 4.0 เพื่อสร้างระบบเศรษฐกิจและสังคมของประเทศด้วยนวัตกรรม โดยมีเป้าหมายพัฒนากําลังคนให้มีความพร้อมรองรับการเข้าสู่ยุคดิจิทัลกว่า 4 ล้านคน และจะได้ขยายกลุ่มเป้าหมายไปยังกลุ่มเปราะบางอีกด้วย
ศาสตราจารย์ นฤมลกล่าวต่อว่า กระทรวงแรงงานภายใต้การกํากับดูแลของพลเอก ประวิตร วงษ์สุวรรณ รองนายกรัฐมนตรี มีความตั้งใจที่จะยกระดับเป็นกระทรวงเศรษฐกิจที่สําคัญของประเทศ และเน้นให้ความสําคัญกับการพัฒนาแรงงานดิจิทัล ซึ่งหลักสูตร “การสร้างและพัฒนา Application” จะเริ่มอบรมในวันที่ 5 มิถุนายน 2564 โดยจัดอบรมทุกวันเสาร์และอาทิตย์ วันละ 6 ชั่วโมง ระยะเวลาทั้งสิ้น 48 ชั่วโมง ผ่านระบบออนไลน์ ซึ่งจะเป็นประโยชน์อย่างยิ่งในการสร้างและพัฒนาทักษะให้กับผู้เข้าร่วมการฝึกอบรมให้สามารถนําไปใช้ในการประกอบอาชีพ และหารายได้ในยุค New Normal ซึ่งหลายประเทศรวมถึงประเทศไทยกําลังเผชิญสถานการณ์การแพร่ระบาดของโรคติดเชื้อไวรัสโคโรนา 2019 การจัดหลักสูตรดังกล่าวฯ จึงเป็นจุดเริ่มต้นสําคัญในการเตรียมความพร้อมของกําลังแรงงานเพื่อรองรับการเข้าสู่ยุคดิจิทัลอย่างยั่งยืน
นายอาเบล เติ้ง ประธานกรรมการบริหาร ของหัวเว่ย ประเทศไทยกล่าวเพิ่มเติมว่า ในฐานะผู้นําด้านเทคโนโลยีของหัวเว่ยในประเทศไทย เรามีความมุ่งมั่นที่จะสร้างรากฐานความรู้ด้านดิจิทัลให้กับผู้เข้าฝึกอบรมหลักสูตรการพัฒนา Application บนระบบปฏิบัติการ Android และ App Gallery สโตร์ เพื่อเพิ่มพูนความรู้ ทักษะและเตรียมความพร้อมของผู้เข้าฝึกอบรมให้มีศักยภาพด้านไอซีทีมากยิ่งขึ้น พร้อมรองรับการทํางานในยุคดิจิทัล ซึ่งเป็นหนึ่งในส่วนสําคัญที่จะช่วยขับเคลื่อนเศรษฐกิจดิจิทัลของประเทศไทยอีกด้วย ซึ่งหัวเว่ยให้ความสําคัญกับการเติบโตไปพร้อมกับประเทศไทย และสนับสนุนประเทศไทยอย่างต่อเนื่อง เพื่อผลักดันให้ก้าวขึ้นสู่การเป็นประเทศอัจฉริยะที่เชื่อมโยงถึงกันอย่างเต็มรูปแบบ สอดคล้องกับวิสัยทัศน์ของหัวเว่ยที่ต้องการนํานวัตกรรมดิจิทัลไปสู่ทุกคน ทุกครัวเรือน และทุกองค์กร
ผู้ที่สนใจเข้ารับการฝึกอบรม สามารถลงทะเบียนได้ที่ https://bit.ly/34cAKhC หรือสอบถามรายละเอียดเพิ่มเติมได้ที่สถาบันพัฒนาบุคลากรดิจิทัล (DISDA) โทร. 0-2643-6038
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายในคดีอาญา ครั้งที่ ๕/๒๕๖๔
วันพฤหัสบดีที่ 27 พฤษภาคม 2564
กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายในคดีอาญา ครั้งที่ ๕/๒๕๖๔
นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ครั้งที่ ๕/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๒๗ พฤษภาคม ๒๕๖๔ เวลา ๐๙.๓๐ น. ณ ห้องประชุมกระทรวงยุติธรรม ๑๐-๐๖ ชั้น ๑๐ อาคารกระทรวงยุติธรรม นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ครั้งที่ ๕/๒๕๖๔ ผ่านระบบการประชุมทางไกล (Video Conference) โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา และคณะกรรมการฯ รวมทั้งผู้แทนจากสํานักงานยุติธรรมจังหวัด ๑๓ จังหวัด เข้าร่วมการประชุมฯ
โดยที่ประชุมได้พิจารณาคําขอกรณีผู้เสียหายอุทธรณ์และกรณีจําเลย รวมจํานวนทั้งสิ้น ๕๖ ราย อนุมัติให้ความช่วยเหลือเป็นเงิน ๔๔๖,๙๐๐ บาท และได้แจ้งให้ที่ประชุมทราบเกี่ยวกับการช่วยเหลือผู้เสียหายในคดีความผิดเกี่ยวกับเพศ สถิติการยื่นอุทธรณ์คําวินิจฉัยของคณะกรรมการ ต่อศาลอุทธรณ์ ผลคําพิพากษาของศาลอุทธรณ์ รวมถึงรายงานสรุปความคิดเห็นของคณะกรรมการฯ ต่อมาตรการเร่งรัดเบิกจ่ายเงินให้ได้ตามเป้าหมายและผลการศึกษาวิเคราะห์สถิติ โดยที่ประชุมได้ให้ข้อเสนอแนะต่างๆ​ เพื่อปรับปรุง​พัฒนางานในส่วนการพิจารณาช่วยเหลือเยียวยา​ มาตรการเร่งรัดเบิกจ่ายเงิน​ การดําเนินงานให้มีประสิทธิภาพต่อไป
รัฐบาลไทย-ข่าวทำเนียบรัฐบาล-ธพส. มาแรง แซงโค้ง คว้าคะแนนสูงสุด ผลประเมินรัฐวิสาหกิจปี 2563 สาขาสาธารณูปการ
วันพฤหัสบดีที่ 27 พฤษภาคม 2564
ธพส. มาแรง แซงโค้ง คว้าคะแนนสูงสุด ผลประเมินรัฐวิสาหกิจปี 2563 สาขาสาธารณูปการ
ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าแชมป์อันดับ 1 ได้รับคะแนนสูงสุดจาการประเมินผลการดําเนินงานรัฐวิสาหกิจปี 2563 สาขาสาธารณูปการ ด้วยคะแนน 4.4769 พร้อมเดินหน้าพัฒนา และบริหารจัดการทรัพย์สินของรัฐให้เกิดประโยชน์สูงสุด
บริษัท ธนารักษ์พัฒนาสินทรัพย์ จํากัด หรือ ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าแชมป์อันดับ 1 ได้รับคะแนนสูงสุดจาการประเมินผลการดําเนินงานรัฐวิสาหกิจปี 2563 สาขาสาธารณูปการ ด้วยคะแนน 4.4769 พร้อมเดินหน้าพัฒนา และบริหารจัดการทรัพย์สินของรัฐให้เกิดประโยชน์สูงสุด เพื่อยกระดับคุณภาพชีวิตของประชาชน รองรับการเจริญเติบโตของเมือง และพื้นที่เศรษฐกิจอย่างมีคุณภาพ ควบคู่ไปกับการเป็นมิตรกับสิ่งแวดล้อม
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า ธพส. ภูมิใจเป็นอย่างยิ่งที่ได้รับคะแนนผลประเมินผลการดําเนินงานรัฐวิสาหกิจ ประจําปี 2563 จากสํานักงานคณะกรรมการนโยบายรัฐวิสาหกิจ หรือ สคร. สูงที่สุดเป็นอันดับ 1 ด้วยคะแนนรวม 4.4769 ในสาขาสาธารณูปการ ซึ่งประกอบด้วย การประปานครหลวง การประปาส่วนภูมิภาค องค์การจัดการน้ําเสีย การเคหะแห่งชาติ การนิคมอุตสาหกรรมแห่งประเทศไทย และ ธพส.
สําหรับการประเมินผลของรัฐวิสาหกิจให้เป็นไปในแนวทางเดียวกัน และสามารถเปรียบเทียบกับรัฐวิสาหกิจที่มีลักษณะธุรกรรมคล้ายคลึงกันได้ สคร. จึงจัดกลุ่มรัฐวิสาหกิจออกเป็น 9 สาขา ประกอบด้วย 1) สาขาขนส่ง 2) สาขาพลังงาน 3) สาขาสื่อสาร 4) สาขาสาธารณูปการ 5) สาขาอุตสาหกรรมและพานิชยกรรม 6) สาขาเกษตร 7) สาขาทรัพยากรธรรมชาติ 8) สาขาสังคมและเทคโนโลยี และ 9) สาขาสถาบันการเงิน รวมหน่วยงานรัฐวิสาหกิจที่ได้รับการเมินผลการดําเนินงานในปี 2563 ทั้งสิ้นจํานวน 52 หน่วยงาน
โดยระบบประเมินผลการดําเนินงานรัฐวิสาหกิจในปัจจุบัน จะกําหนดตัวแปรเพื่อวัดประสิทธิภาพการดําเนินงานของรัฐวิสาหกิจใน 3 ด้านหลัก ๆ ดังนี้ 1) การดําเนินงานตามนโยบายหรือยุทธศาสตร์ 2) ผลการดําเนินงานของรัฐวิสาหกิจ 3) การบริหารจัดการองค์กรทั้ง 8 ด้าน ( Core Business Enablers )
ดร.นาฬิกอติภัค กล่าวต่อว่า “สําหรับคะแนนในปี 2563 ซึ่ง สคร. มีการประกาศผลไปเมื่อวันที่ 19 พฤษภาคม 2564 ธพส. ได้รับคะแนนสูงสุด 4.4769 สาขาสาธารณูปการ นั้น เป็นผลจากความร่วมแรงร่วมใจ ความมุ่งมั่นปฏิบัติหน้าที่ และมองเห็นจุดหมายความสําเร็จเดียวกันของชาว ธพส. ทุกคนที่พร้อมเดินหน้าพัฒนา และบริหารจัดการทรัพย์สินของรัฐให้เกิดประโยชน์สูงสุด เพื่อยกระดับคุณภาพชีวิตของประชาชน รองรับการเจริญเติบโตของเมือง และพื้นที่เศรษฐกิจให้มีคุณภาพ ควบคู่ไปกับการเป็นมิตรกับสิ่งแวดล้อมอย่างแท้จริง”
ฝ่ายสื่อสารองค์กร ธพส.
โทร. 0 2142 2264
รัฐบาลไทย-ข่าวทำเนียบรัฐบาล-"ชัยวุฒิ"เตือนสื่ออย่าเผยแพร่ข่าวบิดเบือน หวั่นกระทบสัมพันธ์ระหว่างประเทศ
วันอาทิตย์ที่ 16 พฤษภาคม 2564
"ชัยวุฒิ"เตือนสื่ออย่าเผยแพร่ข่าวบิดเบือน หวั่นกระทบสัมพันธ์ระหว่างประเทศ
"ชัยวุฒิ"เตือนสื่ออย่าเผยแพร่ข่าวบิดเบือน หวั่นกระทบสัมพันธ์ระหว่างประเทศ
"ชัยวุฒิ"ปัด”บิ๊กตู่”ถกลับ“มินอ่องหล่าย”ชี้สื่อญี่ปุ่นรายงานข้อมูลคลาดเคลื่อนเตือนสื่อควรระมัดระวังเสนอข่าวหวั่นกระทบสัมพันธ์ระหว่างประเทศ ปูด“อดีตข้าราชการกต.”สายอํานาจเก่าปล่อยข่าวหวังดิสเครดิตรบ.
จากกรณีที่สํานักข่าวชื่อดังของประเทศญี่ปุ่นNikkei Asiaนําเสนอว่าพล.อ.ประยุทธ์จันทร์โอชานายกรัฐมนตรีมีการติดต่อกับพล.อ.อาวุโสมินอ่องหล่ายผู้นําทางทหารของเมียนมาผ่านช่องทางการติดต่อประตูหลัง(Back door diplomacy)ก็สามารถสื่อสารกันได้โดยที่ไม่จําเป็นต้องพบปะกันโดยมีการถูกแชร์ต่อในโซเชียลมีเดียไทยอย่างกว้างขวางนั้น
วันนี้(16พ.ค.64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเผยว่าหน่วยงานที่เกี่ยวข้องรวมถึงศูนย์ต่อต้านข่าวปลอม(Anti fake news center)ได้ตรวจสอบข้อมูลแล้วพบว่าข้อมูลที่สื่อนําเสนอมีความคลาดเคลื่อนในข้อเท็จจริงสร้างความสันสนให้กับผู้รับข่าวสารอย่างมากและกังวลว่าเรื่องนี้จะบานปลายกระทบถึงความสัมพันธ์ระหว่างประเทศในหลายมิติทั้งนี้ขอยืนยันว่าตั้งแต่เกิดสถานการณ์ในประเทศเมียนมาพล.อ.ประยุทธ์ไม่เคยติดต่อกับพล.อ.อาวุโสมินอ่องหล่ายตามช่องทางตามที่สํานักข่าวดังกล่าวนําเสนอและไม่มีบุคคลระดับสูงที่ใกล้ชิดนายกรัฐมนตรีนําข้อมูลที่เกี่ยวข้องไปบอกกับทางสํานักข่าวต่างชาติอย่างแน่นอน
“ท่านนายกฯไม่มีความจําเป็นจะต้องติดต่อกันในทางลับตามที่สํานักข่าวญี่ปุ่นนําเสนอซึ่งอ้างอิงบุคคลที่เป็นแหล่งข่าวว่าเป็นคนให้ข้อมูลไม่เปิดเผยหรือระบุตัวตนให้ชัดเจนดังนั้นการนําเสนอเรื่องที่ละเอียดอ่อนควรระมัดระวังและรับผิดชอบให้มากกว่านี้เพราะอาจเกิดผลกระทบในเรื่องความสัมพันธ์ระหว่างประเทศได้”นายชัยวุฒิกล่าว
นายชัยวุฒิกล่าวต่อว่าประเทศไทยและเมียนมาเป็นประเทศเพื่อนบ้านที่ชายแดนติดต่อกันมีความสัมพันธ์ที่ดีในทุกด้านจึงมีกลไกการหารืออย่างเป็นทางการระหว่างกันในหลายระดับอยู่แล้วซึ่งไม่เกี่ยวกับความสัมพันธ์ส่วนตัวระหว่างพล.อ.ประยุทธ์และพล.อ.อาวุโสมินอ่องหล่ายแต่อย่างใดและที่ผ่านมานายกฯไทยก็ยืนยันในหลายวาระแล้วว่าการแก้ไขปัญหาของเมียนมาถือเป็นกิจการภายในโดยไทยมีจุดยืนต่อสถานการณ์ในเมียนมาตามกลไกการแก้ปัญหาในระดับภูมิภาคอาเซียนอยู่แล้วทั้งนี้จากการตรวจสอบเบื้องต้นยังพบว่าแหล่งข่าวที่สํานักข่าวญี่ปุ่นอ้างอิงนั้นเป็นอดีตข้าราชการในกระทรวงการต่างประเทศไทยเป็นคนของกลุ่มอํานาจเก่าและมีจุดยืนอยู่ตรงข้ามรัฐบาลพล.อ.ประยุทธ์อยู่แล้วแต่กลับอ้างว่าเป็นแหล่งข่าวระดับสูงในสํานักนายกรัฐมนตรีปัจจุบันซึ่งไม่เป็นความจริง
“ต้องถามว่าการปล่อยข่าวและการเสนอข่าวเช่นนี้มีวัตถุประสงค์ใดเป็นความพยายามดิสเครดิตรัฐบาลไทยและพล.อ.ประยุทธ์หรือไม่”รมว.ดีอีเอสระบุ
*************
รัฐบาลไทย-ข่าวทำเนียบรัฐบาล-สธ. เผย รพ.บุษราคัม ทยอยรับผู้ติดเชื้อกลุ่มสีเหลืองเข้ารักษาต่อเนื่อง พร้อมขยายหากมีผู้ป่วยเพิ่มขึ้น
วันอาทิตย์ที่ 16 พฤษภาคม 2564
สธ. เผย รพ.บุษราคัม ทยอยรับผู้ติดเชื้อกลุ่มสีเหลืองเข้ารักษาต่อเนื่อง พร้อมขยายหากมีผู้ป่วยเพิ่มขึ้น
กระทรวงสาธารณสุขเผย โรงพยาบาลบุษราคัม ทยอยรับผู้ติดเชื้อโควิด 19 กลุ่มสีเหลืองอาการปานกลางถึงหนักเข้ารักษาต่อเนื่อง ช่วยโรงพยาบาลในเขต กทม. รับผู้ป่วยอาการหนักและกลุ่มสีแดงได้เต็มที่ พร้อมขยายได้ถึง 5,000 เตียง รองรับผู้ติดเชื้อที่เพิ่มขึ้น ล่าสุดเข้
วันนี้ (16 พฤษภาคม 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่าโรงพยาบาลบุษราคัมได้นําผู้ติดเชื้อโควิด 19 ทยอยเข้ารับการรักษาอย่างต่อเนื่อง ล่าสุดเมื่อเวลา 11.00 น. มีผู้ติดเชื้อเข้ารักษาในโรงพยาบาลแล้วจํานวน 112 ราย ในจํานวนนี้พบผู้ป่วยปอดติดเชื้อ 29 ราย ได้รับการรักษาด้วยยาฟาวิพิราเวียร์ จํานวน 47 ราย และมีการส่งต่อเพื่อเข้ารับการรักษาที่โรงพยาบาล จํานวน 4 ราย ซึ่งโรงพยาบาลบุษราคัมเป็นโรงพยาบาลที่จัดตั้งขึ้นเพื่อรองรับผู้ติดเชื้อโควิด 19 มีศักยภาพและความพร้อมในการดูแลผู้ป่วย ที่มีอาการน้อยถึงระดับปานกลางใช้พื้นที่อาคารชาเลนเจอร์ 3 จํานวน 1,092 เตียง มีการแยกสัดส่วนห้องผู้ป่วยที่ชัดเจน มีแผนติดตั้งเต็นท์ความดันลบให้ได้จํานวน 100 เต็นท์ มีเครื่องช่วยหายใจเคลื่อนที่มีระบบออกซิเจนเหลวเพื่อใช้กับเครื่องช่วยหายใจที่ต่อท่อถึงเตียงคนไข้ที่มีอาการ ทั้งระบบออกซิเจนแคนนูล่า และระบบไฮโฟลล์ รวม 270 เตียง นอกจากนี้ ยังมีความครบครัน ทั้ง ยา เวชภัณฑ์ อุปกรณ์ทางการแพทย์ การตรวจทางห้องปฏิบัติการ รถ X-rayเคลื่อนที่ และระดมบุคลากรทางการแพทย์ ในสังกัดกระทรวงสาธารณสุขจากทั่วประเทศ หมุนเวียนปฏิบัติหน้าที่ รวมกว่า 780 คน ในการดูแลรักษาผู้ป่วยทั้งสุขภาพกายและสุขภาพจิต
นายแพทย์เกียรติภูมิ กล่าวต่อว่า ในส่วนการรับผู้ป่วยเข้ารักษามาจากการประสานงานผ่านสายด่วนต่างๆ โรงพยาบาลและโรงพยาบาลสนาม จากพื้นที่ กทม.มาดูแลรักษา หากมีจํานวนผู้ป่วยเพิ่มสามารถขยายพื้นที่ได้อีก 2 อาคาร รองรับผู้ป่วยได้ถึงประมาณ 5,000 เตียง มีพื้นที่ขนาดใหญ่และมีความสะดวกในการรับและส่งต่อ ซึ่งเป็นการช่วยให้โรงพยาบาลในเขต กทม.มีเตียงรองรับผู้ป่วยอาการหนักกลุ่มสีแดงได้อย่างเต็มที่
“ขอให้ประชาชนในพื้นที่โดยรอบอย่ากังวลว่าจะมีเชื้อปนเปื้อนออกสู่สิ่งแวดล้อมภายนอก กระทรวงสาธารณสุขได้วางระบบวิศวะกรรมได้แล้ว ทั้งระบบฆ่าเชื้อโรคในบ่อบําบัดน้ําเสีย มีเครื่องฆ่าเชื้อโรคในอากาศด้วยแสงยูวี ป้องกันผลกระทบต่อชุมชนโดยรอบ” นายแพทย์เกียรติภูมิกล่าว
***************************** 16 พฤษภาคม 2564
รัฐบาลไทย-ข่าวทำเนียบรัฐบาล-สธ. ย้ำชุดตรวจและน้ำยาวินิจฉัยโควิด 19 เป็นเครื่องมือแพทย์ต้องขายให้สถานพยาบาลเท่านั้น
วันอาทิตย์ที่ 16 พฤษภาคม 2564
สธ. ย้ําชุดตรวจและน้ํายาวินิจฉัยโควิด 19 เป็นเครื่องมือแพทย์ต้องขายให้สถานพยาบาลเท่านั้น
กระทรวงสาธารณสุขย้ํา ชุดตรวจและน้ํายาที่เกี่ยวข้องกับการวินิจฉัยโควิด 19 เฉพาะแบบตรวจหาแอนติบอดีหรือแอนติเจน เป็นเครื่องมือแพทย์ที่ต้องขายให้สถานพยาบาลเท่านั้น โดยผู้ผลิต นําเข้า หรือผู้ขายทํารายงานเสนอ อย. ทุกปี
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า จากการแพร่ระบาดของสถานการณ์โควิด 19 หน่วยงานด้านการแพทย์และสาธารณสุขได้มีการใช้ชุดตรวจ และน้ํายาที่เกี่ยวข้องกับการตรวจหาเชื้อโควิด19 เป็นจํานวนมาก ส่งผลให้มีการเพิ่มจํานวนการผลิตและนําเข้าจํานวนมาก เพื่อเป็นการป้องกันไม่ให้เกิดการสั่งซื้อและนํามาใช้งานไม่ตรงตามวัตถุประสงค์ หรือมีการหลอกลวงตรวจหาเชื้อให้กับประชาชน ซึ่งมีความเสี่ยงที่จะมีการแปรผลผิดพลาด อาจทําให้เกิดการแพร่ระบาดของเชื้อโควิดต่อได้ ซึ่งชุดตรวจและน้ํายาตรวจหาเชื้อโควิด 19 จัดเป็นเครื่องมือแพทย์ตามประกาศกระทรวงสาธารณสุข เรื่อง เครื่องมือแพทย์ที่ต้องขายเฉพาะแก่สถานพยาบาล หรือผู้ประกอบวิชาชีพทางการแพทย์และสาธารณสุข พ.ศ.2563 อาศัยอํานาจตามความในมาตรา 5 วรรคหนึ่ง และ มาตรา 6 (10) แห่งพระราชบัญญัติเครื่องมือแพทย์ พ.ศ.2551 ให้ชุดตรวจและน้ํายาที่เกี่ยวข้องกับการวินิจฉัยการติดเชื้อ SARS-CoV-2 (เชื้อก่อโรค COVID-19) เฉพาะแบบตรวจหาแอนติบอดีหรือแอนติเจน ผู้ผลิต นําเข้า หรือผู้ขายต้องขายให้เฉพาะสถานพยาบาลของรัฐ โรงพยาบาลทั่วไป โรงพยาบาลเฉพาะทาง คลินิกเวชกรรม คลินิกเฉพาะทางด้านเวชกรรม คลินิกเทคนิคการแพทย์หรือสหคลินิกที่จัดให้มีการประกอบวิชาชีพเวชกรรมหรือเทคนิคการแพทย์ ตามกฎหมายว่าด้วยสถานพยาบาลเท่านั้น โดยให้ ผู้ผลิต นําเข้า หรือผู้ขาย จัดทํารายงานเสนอต่อสํานักงานคณะกรรมการอาหารและยา (อย.) ทุกปีภายในเดือนมีนาคมของปีถัดไป ซึ่งประกาศนี้มีผลบังคับใช้ตั้งแต่ 18 เมษายน 2563
ทั้งนี้ รายการที่จะต้องขายให้เฉพาะสถานพยาบาล หรือผู้ประกอบวิชาชีพทางการแพทย์และสาธารณสุขนั้น รวมถึง ผลิตภัณฑ์ที่มีสมบัติหนืดสําหรับใช้ในกระบวนผ่าตัดตา, ผลิตภัณฑ์ฟอกสีฟัน, กรดไฮยาลูโรนิกชนิดฉีดเพื่อแก้ไขข้อบกพร่องของผิวหนัง, เต้านมเทียมซิลิโคนใช้ฝังในร่างกาย และชุดตรวจที่เกี่ยวข้องกับการติดเชื้อเอชไอวี ยกเว้นชุดตรวจที่เกี่ยวข้องกับการคัดกรองการติดเชื้อเอชไอวีด้วยตนเอง
******************************* 16 พฤษภาคม 2564
รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์ จันทร์โอชา นายกรัฐมนตรี เชิญชวนประชาชนและเจ้าหน้าที่ของรัฐเข้าร่วมการประเมินคุณธรรมความโปร่งใสในการดำเนินงานของภาครัฐ (ITA) ประจำปีงบประมาณ พ.ศ. 2564
วันอาทิตย์ที่ 16 พฤษภาคม 2564
คําปราศรัย พลเอก ประยุทธ์ จันทร์โอชา นายกรัฐมนตรี เชิญชวนประชาชนและเจ้าหน้าที่ของรัฐเข้าร่วมการประเมินคุณธรรมความโปร่งใสในการดําเนินงานของภาครัฐ (ITA) ประจําปีงบประมาณ พ.ศ. 2564
คําปราศรัย พลเอก ประยุทธ์ จันทร์โอชา นายกรัฐมนตรี เชิญชวนประชาชนและเจ้าหน้าที่ของรัฐเข้าร่วมการประเมินคุณธรรมความโปร่งใสในการดําเนินงานของภาครัฐ (ITA) ประจําปีงบประมาณ พ.ศ. 2564
พี่น้องประชาชนชาวไทยที่รักทุกท่าน
ปัญหาการทุจริตส่งผลกระทบต่อการบริหารจัดการภาครัฐ การพัฒนาเศรษฐกิจ การค้าการลงทุน และการพัฒนาประเทศ รวมถึงภาพลักษณ์ที่ดีของประเทศไทย ทั้งในแง่การรับรู้ของภาคประชาชน และภาคธุรกิจ รัฐบาลได้ประกาศให้การแก้ไขปัญหาการทุจริตเป็นวาระแห่งชาติ เพื่อให้มีการปฏิบัติอย่างจริงจังเป็นรูปธรรม
ทุกปี องค์การเพื่อความโปร่งใสนานาชาติ จะดําเนินการสํารวจสถานการณ์การทุจริตของทุกประเทศทั่วโลก โดยในปีที่ผ่านมาประเทศไทยถูกจัดอันดับปัญหาการทุจริตผ่านดัชนีการรับรู้การทุจริตหรือ คอรัปชั่น เพอเซพชั่น อินเดกซ์ หรือค่าซีพีไอ (CPI) โดยมีค่าคะแนนอยู่ในอันดับที่ 104 จากประเทศที่เข้าร่วมประเมินทั้งหมด 180 ประเทศทั่วโลก
รัฐบาลมีความมุ่งมั่นในการแก้ไขปัญหาการทุจริตและประพฤติมิชอบ จึงร่วมกับสํานักงานคณะกรรมการป้องกันและปราบปรามการทุจริตแห่งชาติ ดําเนินการขับเคลื่อนยุทธศาสตร์ชาติระยะ 20 ปี ด้านการปรับสมดุล และพัฒนาระบบการบริหารจัดการภาครัฐ ซึ่งยึดหลักภาครัฐ ของประชาชน เพื่อประชาชน และประโยชน์ส่วนรวม เพื่อสร้างภาครัฐให้โปร่งใส ปลอดการทุจริตและประพฤติมิชอบ มีการบริหารจัดการตามหลักธรรมาภิบาล และมุ่งสร้างวัฒนธรรมต่อต้านการทุจริต รวมทั้งความละอายต่อการทุจริต ประพฤติมิชอบทุกรูปแบบ ตลอดจนสร้างจิตสํานึกและค่านิยมในการปฏิเสธไม่ยอมรับการทุจริตอย่างสิ้นเชิง โดยเปิดโอกาสให้ทุกภาคส่วน และภาคีต่าง ๆ ร่วมมือกันในการลดและป้องกันการทุจริตให้ได้ผลอย่างยั่งยืน
โดยได้มีการนําระบบการประเมินคุณธรรมและความโปร่งใสในการดําเนินงานของหน่วยงานภาครัฐ หรือที่เรียกว่า ไอทีเอ (ITA) มาใช้ในการยกระดับธรรมาภิบาลในการบริหารจัดการหน่วยงานภาครัฐทั่วประเทศ ครอบคลุมทั้งฝ่ายนิติบัญญัติ ฝ่ายบริหาร ฝ่ายตุลาการและองค์กรอิสระ เพื่อให้หน่วยงานของรัฐนําข้อเสนอแนะที่ได้ไปใช้ในการปรับปรุง พัฒนาการปฏิบัติงาน ให้มีความโปร่งใส และเกิดประโยชน์สูงสุดต่อการพัฒนาด้านการบริหารจัดการภาครัฐของประเทศ
รัฐบาลขอเชิญชวนพี่น้องประชาชนชาวไทย รวมถึงข้าราชการและเจ้าหน้าที่ของรัฐทุกหน่วยงานเข้ามามีส่วนร่วมในการยกระดับความโปร่งใสของประเทศไทยให้มีมาตรฐานในระดับสากล และเป็นส่วนหนึ่งในการพัฒนาคุณภาพ และคุณธรรมในการดําเนินงานของหน่วยงานภาครัฐทั่วประเทศ โดยร่วมกันประเมินหน่วยงานภาครัฐที่เคยติดต่อหรือรับบริการได้ทางเว็บไซต์สํานักงาน หรือทางแอปพลิเคชัน ไอทีเอเอส (ITAS) ตั้งแต่บัดนี้ จนถึงวันที่ 31 พฤษภาคม 2564 โดยจะมีการประกาศผลการประเมิน ไอทีเอ ของหน่วยงานภาครัฐทั่วประเทศให้ประชาชนทราบต่อไป
ขอบคุณครับ
รัฐบาลไทย-ข่าวทำเนียบรัฐบาล-นายกรัฐมนตรีประกาศให้การแก้ไขปัญหาการทุจริตเป็น “วาระแห่งชาติ” พร้อมชวนประชาชนและข้าราชการ ร่วมเป็นส่วนหนึ่งในการพัฒนาคุณภาพ และคุณธรรมของหน่วยงานภาครัฐทั่วประเทศ
วันอาทิตย์ที่ 16 พฤษภาคม 2564
นายกรัฐมนตรีประกาศให้การแก้ไขปัญหาการทุจริตเป็น “วาระแห่งชาติ” พร้อมชวนประชาชนและข้าราชการ ร่วมเป็นส่วนหนึ่งในการพัฒนาคุณภาพ และคุณธรรมของหน่วยงานภาครัฐทั่วประเทศ
นายกรัฐมนตรีประกาศให้การแก้ไขปัญหาการทุจริตเป็น “วาระแห่งชาติ” พร้อมชวนประชาชนและข้าราชการ ร่วมเป็นส่วนหนึ่งในการพัฒนาคุณภาพ และคุณธรรมของหน่วยงานภาครัฐทั่วประเทศ
พลเอก ประยุทธ์ จันทร์โอชา นายกรัฐมนตรี กล่าวคําปราศรัย เชิญชวนประชาชนและเจ้าหน้าที่ของรัฐเข้าร่วมการประเมินคุณธรรมความโปร่งใสในการดําเนินงานของภาครัฐ (ITA) ประจําปีงบประมาณ พ.ศ. 2564 โดยสรุปสาระสําคัญได้ ดังนี้
นายกรัฐมนตรี กล่าวถึงปัญหาการทุจริตส่งผลกระทบต่อการบริหารจัดการภาครัฐ การพัฒนาเศรษฐกิจ การค้าการลงทุน และการพัฒนาประเทศ รวมถึงภาพลักษณ์ที่ดีของประเทศไทย ทั้งในแง่การรับรู้ของภาคประชาชน และภาคธุรกิจ รัฐบาลได้ประกาศให้การแก้ไขปัญหาการทุจริตเป็นวาระแห่งชาติ เพื่อให้มีการปฏิบัติอย่างจริงจังเป็นรูปธรรม
ทุกปี องค์การเพื่อความโปร่งใสนานาชาติ จะดําเนินการสํารวจสถานการณ์การทุจริตของทุกประเทศทั่วโลก โดยในปีที่ผ่านมาประเทศไทยถูกจัดอันดับปัญหาการทุจริตผ่านดัชนีการรับรู้การทุจริตหรือ คอรัปชั่น เพอเซพชั่น อินเดกซ์ หรือค่าซีพีไอ (CPI) โดยมีค่าคะแนนอยู่ในอันดับที่ 104 จากประเทศที่เข้าร่วมประเมินทั้งหมด 180 ประเทศทั่วโลก
นายกรัฐมนตรียังกล่าวว่า รัฐบาลมีความมุ่งมั่นในการแก้ไขปัญหาการทุจริตและประพฤติมิชอบ จึงร่วมกับสํานักงานคณะกรรมการป้องกันและปราบปรามการทุจริตแห่งชาติ ดําเนินการขับเคลื่อนยุทธศาสตร์ชาติระยะ 20 ปี ด้านการปรับสมดุล และพัฒนาระบบการบริหารจัดการภาครัฐ ซึ่งยึดหลักภาครัฐ ของประชาชน เพื่อประชาชน และประโยชน์ส่วนรวม เพื่อสร้างภาครัฐให้โปร่งใส ปลอดการทุจริตและประพฤติมิชอบ มีการบริหารจัดการตามหลักธรรมาภิบาล และมุ่งสร้างวัฒนธรรมต่อต้านการทุจริต รวมทั้งความละอายต่อการทุจริต ประพฤติมิชอบทุกรูปแบบ ตลอดจนสร้างจิตสํานึกและค่านิยมในการปฏิเสธไม่ยอมรับการทุจริตอย่างสิ้นเชิง โดยเปิดโอกาสให้ทุกภาคส่วน และภาคีต่าง ๆ ร่วมมือกันในการลดและป้องกันการทุจริตให้ได้ผลอย่างยั่งยืน
โดยได้มีการนําระบบการประเมินคุณธรรมและความโปร่งใสในการดําเนินงานของหน่วยงานภาครัฐ หรือที่เรียกว่า ไอทีเอ (ITA) มาใช้ในการยกระดับธรรมาภิบาลในการบริหารจัดการหน่วยงานภาครัฐทั่วประเทศ ครอบคลุมทั้งฝ่ายนิติบัญญัติ ฝ่ายบริหาร ฝ่ายตุลาการ และองค์กรอิสระ เพื่อให้หน่วยงานของรัฐนําข้อเสนอแนะที่ได้ไปใช้ในการปรับปรุง พัฒนาการปฏิบัติงาน ให้มีความโปร่งใส และเกิดประโยชน์สูงสุดต่อการพัฒนาด้านการบริหารจัดการภาครัฐของประเทศ
ในช่วงท้าย นายกรัฐมนตรียังเชิญชวนคนไทย ทั้งข้าราชการและเจ้าหน้าที่ของรัฐทุกหน่วยงานเข้ามามีส่วนร่วมในการยกระดับความโปร่งใสของประเทศไทยให้มีมาตรฐานในระดับสากล และเป็นส่วนหนึ่งในการพัฒนาคุณภาพ และคุณธรรมในการดําเนินงานของหน่วยงานภาครัฐทั่วประเทศ โดยร่วมกันประเมินหน่วยงานภาครัฐที่เคยติดต่อหรือรับบริการได้ทางเว็บไซต์สํานักงาน หรือทางแอปพลิเคชัน ไอทีเอเอส (ITAS) ตั้งแต่บัดนี้ จนถึงวันที่ 31 พฤษภาคม 2564 โดยจะมีการประกาศผลการประเมิน ไอทีเอ ของหน่วยงานภาครัฐทั่วประเทศให้ต่อไป
รัฐบาลไทย-ข่าวทำเนียบรัฐบาล-โฆษกรัฐบาลยืนยัน ประชาชนยังต้องสวมหน้ากากอนามัยตามมาตรการ รวมถึงการประชุมสภาฯเนื่องจากเป็นการรวมตัวของคนจำนวนมาก
วันอาทิตย์ที่ 16 พฤษภาคม 2564
โฆษกรัฐบาลยืนยัน ประชาชนยังต้องสวมหน้ากากอนามัยตามมาตรการ รวมถึงการประชุมสภาฯเนื่องจากเป็นการรวมตัวของคนจํานวนมาก
โฆษกรัฐบาลยืนยันประชาชนยังต้องสวมหน้ากากอนามัยตามมาตรการ รวมถึงการประชุมสภาฯเนื่องจากเป็นการรวมตัวของคนจํานวนมาก
วันที่ 16 พ.ค. 64 นายอนุชา บูรพชัยศรี โฆษกประจําสํานักนายกรัฐมนตรี ยืนยันการสวมหน้ากากอนามัยตามข้อกําหนดที่ระบุให้มีการสวมหน้ากากผ้า หน้ากากอนามัยตลอดเวลา และยังเป็นมาตรการที่ประชาชนต้องปฏิบัติอย่างเข้มงวดตามมาตรการของ ศบค. ที่ออกไปแล้ว และยังมีผลต่อไป รวมถึงการประชุมสภาฯ ต่าง ๆ เนื่องจากเป็นการรวมตัวของคนจํานวนมาก
ทั้งนี้ ข้อปฏิบัติในการสวมหน้ากากอนามัยหรือหน้ากากผ้า การสวมหน้ากากอนามัย หรือหน้ากากผ้าอย่างถูกวิธีตามข้อแนะนําของกระทรวงสาธารณสุข เมื่ออยู่นอกเคหสถานหรือเมื่ออยู่ในที่สาธารณะยังคงเป็นข้อปฏิบัติเพื่อลดความเสี่ยงในการแพร่หรือรับเชื้อการจัดกิจกรรมซึ่งมีผู้เข้าร่วมเป็นจํานวนมากและมีโอกาสติดต่อสัมผัสกันได้ง่าย ที่ดําเนินการโดยพนักงานเจ้าหน้าที่หรือได้รับอนุญาตจากพนักงานเจ้าหน้าที่ ในกรณีที่กลุ่มบุคคลที่จําเป็นต้องเข้าประชุมอยู่ในสถานที่หนึ่งที่ใดเป็นระยะเวลานานและต่อเนื่องหลายชั่วโมง ซึ่งการสวมหน้ากากอนามัยหรือหน้ากากผ้าตลอดเวลาอาจไม่สะดวกหรือเป็นอุปสรรคต่อการทําหน้าที่ในการประชุม หากผู้จัดประชุมได้กําหนดให้มีมาตรการตรวจคัดกรองบุคคลและได้ดําเนินการตามมาตรการป้องกันโรค ที่ทางราชการกําหนดอย่างรอบคอบ รัดกุม และเข้มงวดเพียงพอแล้ว เช่น การเว้นระยะห่างทางสังคม การให้ผู้เข้าร่วมประชุมสวมหน้ากากอนามัยหรือหน้ากากผ้าและเครื่องป้องกันตามมาตรการที่ทางราชการกําหนด รวมทั้งการแสดงใบรับรองผลการตรวจว่าไม่มีความเสี่ยงในการติดเชื้อไวรัสโคโรนา 2019 และการจัดให้มีกระบวนการคัดกรองโดยพิจารณาจากอาการของโรค ประกอบกับได้ดําเนินการภายใต้มาตรการควบคุมการประชุมตามระเบียบหรือข้อบังคับเมื่อเกิดเหตุที่มีความเสี่ยง โดยให้ผู้ควบคุมการประชุมกําหนดให้กลุ่มบุคคลดังกล่าวต้องสวมหน้ากากอนามัยหรือหน้ากากผ้า ตลอดเวลาการประชุม แต่อาจพิจารณาผ่อนผันได้เฉพาะช่วงเวลาของการอภิปราย หรือแสดงความเห็นในที่ประชุมได้ตามความเหมาะสมแห่งสภาพการณ์และความสมควรแก่เหตุ